Lènga persiane

'U **persiane**, canosciute pure cumme **fārsì** (فارسی, termine locale), cu le soje dialètte **[[lenga tagiche|tagiche]]** (Asie cendrale) e **[[lenga dari|dari]]** (Afghanistan), jè 'na lenga parlate jndr'ô Iran (Persia), Tagikistan, Afghanistan e Uzbekistan. Tène ô status de lenga ufficiale jndre prime ttrè paise e jè 'a lenga ca hagghie date origgene ad 'a letterature persiane, assaje diffuse fine da 'u medioeve pure al de fore de le territorie iraniche (Turchie de le Ottomane, Indie de le Moghul, Asie Cendrale). Ce sonde cchiù de 75 miglione de parlande native. Appartene ad 'a famigghie de le lènghe indoeuropee. Jè d'u tipe Soggette Oggette Verbe.

## Storie

'U persiane appartene ad 'a famigghie de le lènghe indoeuropee e jndre a quèste, a 'u rame iraniche de l'Indoiraniche (Ariane).

## Dialette e lènghe cchiù prossime

Solitamende le lènghe parlate da Iraniane, Tagiche e Afghane de lenga persiane parene essere mutualmende 'ndelligibbele. Tuttavie, ce se cunde 'na classificaziune popolare:
* 'u dari jè 'u dialètte oriendale. Rappresende une de le dò lènghe ufficiale de l'Afghanistan (combrese 'u dialètte hazaragi —, parlate da le Hazara de l'Afghanistan cendrale). 
* 'u tagiche: pure jidde pòte essere conziderate 'nu dialètte oriendale. Me 'n mode deverse da 'u persiane e da 'u dari jè scritte ausanne l'alfabbete cirilliche.

Stonne pò assaje lènghe simile a 'u persiane, ausate da le popule ca stone jndr'ô Iran moderne:
* guilaki, o gilaki — parlate jndr'ô Iran settentrionale, specialmende jndr'à reggione de Gilān.
* talysh, o talishi — parlate jndr'ô Iran settentrionale e jndre zone meridionale de l'Azerbaijan.
* luri, o lori — parlate prengepalmènde jndr' reggione sud-occidendale d'u Luristan.
* tat (ditte pure tati o eshtehardi) — parlate jndre reggione iraniane de l'Azarbaijan oriendale, de Zanjan e de Qazvin.
* dari o gabri o yazdi — non s'ha da confonde cu 'u dari de l'Afghanistan, jè parlate da le zoroastriane de l'Iran residende jndre dò cetate de Yazd e Kerman. Cunde picche migliaie de parlande.
* dzhidi o **giudee-persiane** — 'nu 'nzieme de dialètte parlate jndre varie comunità ebraiche jndre le confine de l'andiche 'Mbere persiane.

## Ortografije e vocabbolarie

'U persiane moderne ause 'na versione cangiate de l'alfabbete arabe, ca s'aví affermate cirche 'nu sèchele e mmienze dope 'a conversione d'a Persie a l'Islam. (L'Iran jè 'nu paise musulmane ma non arabe, l'Iraq jè l'urteme paise arabe ad oriende). Prime d'a 'nvasiune arabe, 'nfatte, 'u persiane (a 'u timbe se parlave d'u medie persiane o pahlavi) ere scritte cu dò deverse alfabbete: 'na versione cangiate de quidde aramaiche e 'nu alfabbete nate jndr'ô Iran chiamate *[[dîndapirak]]* ("scritture releggiose").

Pure ce accumunate da l'ause d'u stesse alfabbete, 'u persiane e l'arabe sonde dò lènghe assaje deverse, date ca sonde appartenende a dò famigghie distinde e tènene 'na fonologije e 'na grammateche combletamende defferende.

L'alfabbete arae, accusì cumme jè ausate jndr'ô Iran, presende quàtte lettere 'n cchiù respette a quidde ca jè ausate jndre paise arabe e otre dò lettere 'a cui grafie jè state cangate. Quiste jè dovute a 'u fatte ca jndr'ô persiane ce sonde alcune foneme ca non ge se retrovane jndr'ô arabe. Quacche crestiáne chiame quiste alfabbete "perse-arabiche". Le quàtte lettere addizionale sonde:

Le dò lettere ca presendane 'na grafie deverse sonde:

Le signe vocaleche ausate jndr'à scritture arabe, ditte *harakat* (lett. "movimende"), sonde ausate pure jndr'ô persiane pure ce alcune de jidde tènene 'na pronunge differende. Pè esembie, 'a vocale arabe *damma* jè pronungiate jndr'ô arabe cumme 'na /u/ mendre jndr'ô persiane jedde jè pronungiate /o/.

Se pòte pure osservà ca assaje parole persiane cu radicale arabe sonde pronungiate deversamende d'a parole arabe origgenale. 'A *alef cu hamza sottostande* (&nbsp;إ&nbsp;) cange sembre jndre 'na semblice *alef* (&nbsp;ا&nbsp;); 'a *teh marbuta* (&nbsp;ة&nbsp;) de norme, me non sembre, se trasforme jndre 'na *teh* (l'araba *tā' tawīla* ) (&nbsp;ت&nbsp;) o *heh* (&nbsp;ه&nbsp;) (arabe *hā' hafīfa* ); mendre le parole ca presendane 'nu certe tipe de *hamza* jndre 'na parole derivande da l'arabe sonde pronungiate deversamende, senze ausà 'u "colpe de glottide" ce jndre otre mode jè necessarie pè 'a corrette pronunge d'a *hamza* arabe (accussì مسؤول devende مسئول).

Otre lènghe cumme 'u pashtu o l'urdu onne pigghiate quèste noziune e onne quacche vote aggiunde angore otre lettere a 'u lòre alfabbete e otre tipe de punduaziune diacritiche.

Ce sonde assaje parole straniere jndr'ô persiane, proveniende da l'arabe, da 'u turche e, jndre 'na mesure minore, da 'u frangise e da le 'nglise. 

Jndr'ô standard Unicode, 'u persiane ause 'nu pseudo-spazie da mettere 'nzieme ad 'a scritte arabe, chiamate *Zero Width Non-Joiner (ZWNJ)*, ce vuè dìce "larghezze zere non connettive". Jidde funzione cumme 'nu spazie pè separà dò lettere vicine 'n mode da aunì, ma non ge tène 'na larghezze ca face 'n mode ca se pòte vedè, e non g'è conziderate 'nu scucchiáture de parole da le programme ca vedene 'u teste.

*Pinglish* jè 'u nome date ad 'a lenga de le teste elettroniche scritte jndr'ô persiane cu l'alfabbete latine, generalmende ausate jndre e-mail, jndre forum e jndre chat.

## Bibliografije
* William Jones, *A Grammar of the Persian Language*, 1771, Printed by W. and J. Richardson
* William Jones, Samuel Lee *A Grammar of the Persian Language*, 1828
* E. Rossi, *Grammateche de persiane moderne*, Rome, Istitute pè l'Oriende, 1947 (cu preziose appendice sus 'a metreche persiane)
* A.K.S. Lambton, *Persian grammar*, Cambridge, Cambridge University Press, 1966 
* G. M. D'Erme, *Grammateche d'u neopersiane*, Napule, Istitute Universitarie Oriendale, 1979 
* A. Coletti, *Grammateche d'a lenga persiane*, Rome, Nuève Culture, 2007
* Angelo Michele Piemontese, *Grammateche persiane 'n nuce*, Pisa-Rome, Istitute Editoriale e Poligrafiche 'Ndernaziunale, 2004 (Supplemende n. 1 ad 'a "Riviste de le Studie Oriendale, vol. LXXVII)

## Cullegaminde fore Uicchpèdie
* Lenga persiane
*  Persian verb conjugator
*  Farsi mezze de comunecazziúne